МЕРКИ ЗА ФИНАНСИРАНЕ ПО ПРОЕКТ „КРАСИВА БЪЛГАРИЯ”

Мярка М01 „Подобряване на обществената среда в населените места” е насочена към подпомагане развитието на устойчива, свързана и достъпна обществена среда, която да повиши конкурентоспособността на населените места и да осигури условия за развитие на успешни урбанизирани територии. 
По мярка М01 се финансират СМР/СРР в сгради или самостоятелни обекти в тях, които са за обществено обслужване в областта на администрацията, културата и изкуствата, спорта и социалния туризъм. По мярката се финансират и СМР/СРР в обекти от тези области, които са със статут на недвижима културна ценност, но при условие, че техните собственици ги ползват пряко и не ги отдават под наем и/или, че същите не се нуждаят от допълнителни консервационно-реставрационни работи след обновяването им по ПКБ.
По мярка М01 могат да се финансират и СМР/СРР в прилежащите външни пространства на посочените сгради, но в рамките на урегулираните поземлени имоти, в които се намират.

Мярка М02 „Подобряване на социалната инфраструктура” е насочена към осигуряване на подходяща и рентабилна образователна и здравна инфраструктура, съвместима с бъдещите изисквания на населението по места, както и към оптимизация и модернизация на социалната инфраструктура, предоставяща услуги в общността, които не са от резидентен тип.
По мярка М02 се финансират СМР/СРР в сгради или самостоятелни обекти в тях, които са за обществено обслужване в областта на: образованието и науката (детски ясли и градини, училища, вкл. висши, научни и академични звена и др. подобни); здравеопазването (лечебни заведения за болнична и извънболнична помощ, центрове за спешна медицинска помощ и др. подобни); предоставянето на социални услуги в общността, които не са от резидентен тип (дневни центрове, центрове за обществена подкрепа, центрове за социална рехабилитация и интеграция, центрове за работа с деца на улицата, социално учебно-професионални центрове, звена „Майка и бебе”, приемна грижа и обществени трапезарии). По мярката се финансират и СМР/СРР в обекти от тези области, които са със статут на недвижима културна ценност, но при условие, че техните собственици ги ползват пряко и не ги отдават под наем и/или, че същите не се нуждаят от допълнителни консервационно-реставрационни работи след обновяването им по ПКБ.
По мярка М02 могат да се финансират и СМР/СРР в прилежащите външни пространства на посочените сгради, но в рамките на урегулираните поземлени имоти, в които се намират.

Мярка М02-01 „Подобряване на социалните услуги от резидентен тип” е насочена към подобряване на условията на живот на групи в неравностойно положение чрез обновяване или създаване/изграждане на подходяща и ефективна социална инфраструктура за предоставяне на социални услуги в общността от резидентен тип, които заменят институционалната грижа. 
По мярка М02-01 се финансират СМР/СРР в съществуващи сгради или самостоятелни обекти в тях, или ново строителство, с цел предоставяне на социални услуги в общността от резидентен тип (център за настаняване от семеен тип, център за временно настаняване, кризисен център, защитено жилище, наблюдавано жилище, преходно жилище и приют). По мярката не се финансират СМР/СРР в обекти, които са със статут на недвижима културна ценност.

Мярка М01-01 „Осигуряване на достъпна среда на обществени сгради” е насочена към създаване или поддържане на достъпна архитектурна среда на обществени сгради, отчитайки специфичните нужди на хората с намалена подвижност и на хората с увреждания. 
По мярка М01-01 се финансират СМР/СРР, чрез които съществуващи сгради (държавна или общинска собственост), вкл. със статут на недвижима културна ценност, се привеждат в съответствие с изискванията за достъпност и безопасност при експлоатация. Тези СМР/СРР са за създаване на достъпни: 
· елементи за преодоляване на различни нива (стълби, отговарящи на изискванията за достъпност, рампи, подемни платформи и асансьори) в рамките на урегулираните поземлени имоти, в които се намират сградите; 
· входни и комуникационни пространства в сградите;
· помещения и пространства за общо ползване в сградите; 
· санитарно-хигиенни и спомагателни помещения в сградите. 
Мярка М01-01 се прилага в случай на постъпили допълнителни средства в бюджета на ПКБ в резултат на преразпределение на средства в НПДЗ.

Мярка М02-02 „Занимални за деца на родители, работещи в администрация” е насочена към създаване (там, където е необходимо и възможно) на занимални за деца (от 3 до 6 и/или от 7 до 11-годишна възраст) на родители, работещи в държавна/местна администрация.
По мярка М02-02 се финансират СМР/СРР и оборудване/обзавеждане в помещения на сгради, вкл. със статут на недвижима културна ценност, които са държавна/общинска собственост, с цел ползването им като занимални за деца на служителите в администрацията. 
Мярка М02-02 се прилага в случай на постъпили допълнителни средства в бюджета на ПКБ в резултат на преразпределение на средства в НПДЗ.

Мярка М03 „Професионално обучение за придобиване на квалификация” подпомага регистрираните в ДБТ безработни лица чрез професионалното им обучение, извършвано по утвърдени модули и програми, по специалности в областта на архитектурата и строителството, здравеопазването и социалните услуги.
[bookmark: _GoBack]Мярка М03 се прилага при всички обекти по мерки М01, М02 и М02-01, които са с бюджет за СМР/СРР над 215 000 лева с ДДС.
Обученията по мярка М03 са по специалности в областта на:
- архитектурата и строителството (съобразно новите технологии, с разширен модул от практически занимания, включващи раздел „Безопасни условия на труд”) – кофражи, армировка и бетон, зидария, мазилки и шпакловки, вътрешни/външни облицовки и настилки, бояджийски работи, строително дърводелство, строително тенекеджийство, покриви, стоманобетонни конструкции, метални конструкции, сухо строителство, дограма и остъкляване, изолации в строителството, външни/вътрешни ВиК мрежи, основни и довършителни работи;
- здравеопазването – здравни грижи, транспортиране на пострадали и болни хора и оказване на първа помощ, извършване на термални процедури в балнеологични и други възстановителни центрове;
- социалните услуги – подпомагане на деца, подпомагане на възрастни, осигуряване на приемна грижа.

